গণপতি উৎসবে হাইভোল্টেজ ডান্স পারফরম্যান্সে রণবীর সিংয়ের

কলকাতা: বক্স অফিসে রণবীরের মন্দা বাজার হলেও তাঁকে নিয়ে অনুরাগীদের উন্মাদনায় বিন্দুমাত্র ভাঁটা পড়েনি। রণবীর সিংয়ের (Ranveer Singh ) রসিকতা, তুমুল এনার্জির ভক্ত সকলেই। এবার ফুল অন এনার্জিতে দেখা গেল আম্বানিদের বাসভবন অ্য়ান্টেলিয়ার গণেশ উৎসবে। ভক্তিভরে বাপ্পাকে ফুল অর্পণ করে প্রণাম করতে দেখা গেল রণবীর সিং এবং দীপিকা পাড়ুকোনকে। পাশেই দাঁড়িয়ে মহারাষ্ট্রের মুখ্যমন্ত্রী দেবেন্দ্র ফড়ণবিস। তাঁর গলাতেও উত্তরীয়। স্বাভাবিকভাবেই আম্বানিদের প্রাসাদোপম আন্তেলিয়ার পুজোর আসরের স্পটলাইটে তখন রণবীর-দীপিকা পাডুকোণ (Deepika Padukon)। হাইভোল্টেজ ডান্স পারফরম্যান্সে আম্বানিদের গণপতি উৎসব মাতালেন রণবীর। তবে মা-বাবার সঙ্গে দেখা গেল না খুদে দুয়াকে।

দীপিকা পাড়ুকোনের সঙ্গে রণবীর সিং মুম্বইয়ে আম্বানিদের বাড়ির গণেশপুজোয় হাজির হয়েছিলেন। সোশ্যাল মিডিয়ায় শেয়ার হওয়া একটি ভিডিয়োতে দেখা যায়, গণেশের মূর্তির সামনে শ্রদ্ধা জানাচ্ছেন। গণেশ মূর্তির সামনে মাথা নত করে, ভগবানের পাদদেশে ফুল অর্পণ করতেও দেখা যায় রণবীর-দীপিকাকে। দেখা মেলে অনন্ত আম্বানি ও রাধিকা মার্চেন্টেরও। গণেশ পুজোর অনুষ্ঠান পুরো জমিয়ে দিয়েছেন রণবীর। এথনিক পোশাকেই দেখা গেল রণবীর-দীপিকাকে। দীপিকা উৎসবের জন্য সোনালি বাদামি রঙের আনারকলি কুর্তা ও প্যান্ট সেট পরেছিলেন। রণবীরও বউয়ের সঙ্গে মিল রেখে মাস্টার্ড ইয়লো রঙের কুর্তা সেট পরেছিলেন।

আরও পড়ুন: ইনস্টাগ্রামের পেজে একগুচ্ছ ছবি পোস্ট জয়ার

View this post on Instagram

A post shared by Pallav Paliwal (@pallav_paliwal)

ভিডিয়োতে গায়ককেও জড়িয়ে ধরতে দেখা যায় রণবীরকে। এমনকী, নাচের মাঝখানে ‘গণপতি বাপ্পা মোরিয়া’ বলে চিৎকারও করেন রণবীর সিং। সেই ক্যামেরাবন্দি মুহূর্ত আপাতত নেটপাড়ায় চর্চার শিরোনামে। যা দেখে নেটপাড়ার নাগরিকরাও অভিনেতার প্রশংসায় পঞ্চমুখ। এক বছর ধরে ‘ধুরন্ধর’ ছবির জন্য ঝাঁকড়া চুল-দাড়ি রেখেছিলেন। একেবারে ক্লিন সেভ অবতারে দেখা গেল তাঁকে। তার পর থেকেই চর্চায় অভিনেতার নয়া অবতার। আচমকাই কেন লুক বদলে ফেললেন রণবীর? কৌতূহল সর্বত্র! সম্প্রতি সেই সিনেমার সেটে নিম্নমানের খাবার পরিবেশন করার অভিযোগও উঠেছিল। যার জেরে টিমের শতাধিক সদস্যকে লেহর হাসপাতালে ভর্তি হয়। তবে যাবতীয় বিতর্ককে বুড়ো আঙুল দেখিয়ে এদিন নয়া লুকে লাইমলাইট কাড়লেন রণবীর।

View this post on Instagram

A post shared by Pallav Paliwal (@pallav_paliwal)

অন্য খবর দেখুন