ভারত-পাক যুদ্ধের মধ্যে পাক ট্রোলারদের একহাত নিলেন রণবীর সিং

ওয়েব ডেস্ক: ভারত-পাক সীমান্তে(Indo-Pak border) ‘অপারেশন সিঁদুর'(Operation Sindoor) এর সমর্থনে আওয়াজ তুলেছেন অনেক তারকা। যার মধ্যে ছিলেন বালি অভিনেতা রণবীর সিংও(Ranveer Singh)।
সীমান্ত উত্তেজনার মধ্যে রণবীর নিজের ইনস্টাগ্রাম অ্যাকাউন্টে একটি স্টোরি পোস্ট করেছেন। তারপরেই অভিনেতাকে ট্রোল করেছেন অনেকে। তিনি উত্তরে লিখেছেন, ‘কেউ উত্ত্যক্ত করলে আমরা তাকে ছাড়ি না’। তাঁকে যারা ট্রোল করেছেন খুব স্বাভাবিক কারণেই তারা পাকিস্তানি নাগরিক। রণবীর ‘অপারেশন সিঁদুর’ এর লোগোর ছবি পোস্ট করে লিখেছেন, ‘আমরা রাস্তায় চলার পথে কাউকে উত্তক্ত করি না। তবে কেউ যদি উত্ত্যক্ত করে তাহলেও আমরা কাউকে ছাড়ি না। আমাদের সশস্ত্র বাহিনীর সাহস এবং প্রধানমন্ত্রীর দৃঢ়তাকে স্যালুট জানাই’।

আরও পড়ুন:ভারত-পাক যুদ্ধের মাঝে কনসার্ট পিছিয়ে দিলেন শ্রেয়া

প্রসঙ্গত, ভারত পাক যুদ্ধের পরিস্থিতিতে বেশ কিছু বিনোদনমূলক অনুষ্ঠান বাতিল হচ্ছে। কেউ কনসার্ট বাতিল করছেন আবার কেউ ছবির প্রচারের অনুষ্ঠান পিছিয়ে নিচ্ছেন। এই তালিকায় কমল হাসান, অরিজিত সিং,উষা উত্থুপ, শ্রেয়া ঘোষাল সহ একাধিক তারকা রয়েছেন।

পহেলগাঁ হামলার পর থেকেই ভারত এবং পাকিস্তানের মধ্যে উত্তেজনা তৈরি হয়েছে। সেনাবাহিনীর ‘Operation Sindoor’-এর পর থেকে ভারত-পাকিস্তানের মধ্যে উত্তেজনা বেড়েছে। ভারত-পাকিস্তান উত্তেজনার মাঝে এই মুহূর্তে জম্মু-কাশ্মীরের বেশ কয়েকটি জেলায় ব্ল্যাকআউট হয়েছে।