দীপাবলির ছবিতে বড় চমক দীপিকা-রণবীরের

ওয়েব ডেস্ক: দীপাবলির ছবিতে বড় চমক দীপিকা-রণবীরের। দীপিকা পাড়ুকোন (Deepika Pdukone) ও রণবীর সিং (Ranveer Singh) প্রথমবার তাঁদের কন্যা দুয়া পাড়ুকোন সিং-এর মুখ প্রকাশ্যে আনলেন দীপাবলিতে। ইনস্টাগ্রামে এক যৌথ পোস্টে এই তারকা দম্পতি শেয়ার করলেন তাঁদের উৎসবের কিছু বিশেষ ছবি, যেখানে দেখা গেল ছোট্ট দুয়া-কে মায়ের কোলে হাসতে হাসতে পোজ দিতে।

গত দীপাবলীতে মেয়ের দু’টি ছোট্ট পায়ের ছবি সোশাল মিডিয়ায় ভাগ করে নিয়েছিলেন বলিউডের রণবীর সিং ও দীপিকা পাড়ুকোন। বছর ঘুরেছে এই দীপাবলিতে মেয়ের ছবি প্রথমবার প্রকাশ্যে আনলেন রণবীর-দীপিকা। মঙ্গলবার তাঁদের দীপাবলি উদযাপনের ছবি ভাগ করে নিলেন সোশাল মিডিয়ায়। মা-বাবার সঙ্গে সেখানে হাসিমুখে দেখা যাচ্ছে দুয়াকেও। লাল পোশাকে সেজেছে রণবীর ও দীপিকাকন্যা।

আরও পড়ুন:‘কিঁউকি সাস ভি কভি বহু থি’তে বিল গেটস!

মেয়ের পোশাকের সঙ্গে মিলিয়ে দীপিকা নিজেও পরেছেন লাল রঙের সালোয়ার। সঙ্গে ভারী গয়না। রণবীর পরেছেন সাদা রঙের পাঞ্জাবি-পাজামা ও একই রঙের জহর কোর্ট। দুয়াকে দেখা গেল মায়ের কোলে মিষ্টি হাসিতে। এক ছবিতে দেখা যায়, দীপিকা কোলে দুয়া-কে নিয়ে দাঁড়িয়ে, পাশে রণবীর আলতোভাবে তাঁদের দু’জনকে জড়িয়ে ধরেছেন।

অন্য খবর দেখুন