মুক্তির আগেই রেকর্ড গড়ল ধুরন্ধর

ওয়েব ডেস্ক: অনুরাগীদের চমক দিতে ভালোবাসেন বলিউড তারকা রণবীর সিং (Ranveer Singh)। রণবীর নিজের জন্মদিনের সকালে তাঁর আগামী ছবি নিয়ে বড় চমক দিয়েছিলেন অনুরাগীদের। ট্রেলারেই এই অভিনেতা বড় চমক দিলেন অনুরাগীদের। রীতিমতো চমকে দেওয়া নতুন লুকে ধরা দিয়েছিলেন রণবীর সিং। সেই উত্তেজনার পালে নতুন হাওয়া লাগল। মুক্তির আগেই রেকর্ড গড়ল ‘ধুরন্ধর’ (Dhurandhar)। রণবীরের পাশাপাশি ফার্স্ট লুকের প্রচারঝলকে নজর কেড়েছেন সঞ্জয় দত্ত, অক্ষয় খান্না, অর্জুন রামপাল ও আর মাধবন প্রমুখ। ছবিতে বিভিন্ন গুরুত্বপূর্ণ চরিত্রে থাকবেন তারা।

ছবি মুক্তির আগেই নাকি গড়েছে নতুন রেকর্ড। জানা যাচ্ছে এই ছবি হতে চলেছে তিন ঘণ্টার। আগামী দশ দিনের মধ্যেই নাকি ছবির টিমের তরফে এই বিষয়টি নিশ্চিত করা হবে। শুধু তাই নয়, এমনটা হলে এই ছবিই হতে চলেছে রণবীরের ক্যারিয়ারের দীর্ঘ সিনেমা। সব ঠিক থাকলে পরিচালক আদিত্য ধর ও ছবির প্রযোজনা সংস্থার সিদ্ধান্তে এই ছবি হতে পারে তিন ঘণ্টা পাঁচ মিনিটের। পরিচালক আদিত্য ধর বলেছেন, “রণবীরের কেরিয়ারে এই ছবি একটি গুরুত্বপূর্ণ ছবি হয়ে উঠতে চলেছে। এই চরিত্রে অনেকরকমভাবেই দর্শক রণবীরকে আবিস্কার করতে পারবেন। এর আগে ‘অ্যানিম্যাল’ ও তারও আগে ‘বাহুবলী’ ছবি দু’টি দীর্ঘ ছবি হিসেবে নতুন রেকর্ড গড়েছিল। এই দুই হিট ছবি ৩ ঘণ্টা ২১ মিনিট ও ৩ঘণ্টা ৪৫ মিনিট ছিল। যা সময়ের নিরিখে ছাপিয়ে গিয়েছিল রমেশ সিপ্পির কালজয়ী ছবি ‘শোলে’কেও। যা ছিল ৩ঘণ্টা ১৯ মিনিট দীর্ঘ।