OTT-তেও ঝড়, ৭৬ দিনেও বাম্পার হিট ‘ধুরন্ধর’!

ওয়েব ডেস্ক: মুক্তির আড়াই মাস পরেও বক্স অফিসে (Box Office) দাপট কমেনি রণবীর সিং (Ranveer Singh) অভিনীত স্পাই-অ্যাকশন থ্রিলার ‘ধুরন্ধর’-এর (Dhurandhar)। Koimoi-এর রিপোর্ট অনুযায়ী, ৭০ দিনে ভারতে ছবিটির মোট আয় দাঁড়িয়েছে ৮৯৪.৪৯ কোটি টাকা। ২০২৫ সালের ৫ ডিসেম্বর মুক্তি পাওয়া এই ছবি ওটিটিতে স্ট্রিমিং (OTT Streaming) শুরু হওয়ার পরও প্রেক্ষাগৃহে দর্শক টানছে—যা বলিউডে (Bollywood) অত্যন্ত বিরল ঘটনা।

অতিমারি পরবর্তী সময়ে ৩৬ মিলিয়ন দর্শক নিয়ে এটিই সবচেয়ে বেশি দেখা বলিউড ছবি। শুধুমাত্র হিন্দি বলয়ে মুক্তি পেয়েও ‘ধুরন্ধর’ ৮০০ কোটির ক্লাবে প্রবেশকারী প্রথম এবং একমাত্র বলিউড ছবি। এমনকি ‘পুষ্পা ২: দ্য রুল’-এর হিন্দি সংস্করণের (৮৩৬.০৯ কোটি) রেকর্ড ভেঙে হিন্দি সিনেমার ইতিহাসে সর্বোচ্চ আয়কারী ছবির তকমা পেয়েছে।

আরও পড়ুন: ঠোঁটে ঠোঁট, নিক-প্রিয়াঙ্কার মাখোমাখো সমীকরণে

প্রায় ২২৫ কোটি টাকার বাজেটে তৈরি এই ছবি ইতিমধ্যেই ৬৬৯.৪৯ কোটি টাকা লাভ করেছে, ফলে ‘মেগা-ব্লকবাস্টার’ তকমা নিশ্চিত। বিশ্বব্যাপী ছবিটির মোট আয় ১৩৫৪.৮৪ কোটি টাকা, যার মধ্যে ২৯৯.৩৫ কোটি টাকা এসেছে বিদেশের বাজার থেকে। ‘দঙ্গল’ (২০৫৯.০৪ কোটি)-এর পর এটিই বলিউডের দ্বিতীয় সর্বোচ্চ আয়কারী ছবি।

ভারত ও বিশ্বজুড়ে মোট ২৮টি বড় রেকর্ড গড়েছে ‘ধুরন্ধর’। তার মধ্যে উল্লেখযোগ্য—ভারতে সর্বোচ্চ আয়কারী বলিউড ছবি, ৮০০ কোটির ক্লাবে প্রথম প্রবেশ, বিশ্বব্যাপী দ্বিতীয় সর্বোচ্চ আয়, টানা ২৮ দিন ১০ কোটির বেশি আয়, দ্রুততম ৫০০ কোটির ক্লাবে (১৫ দিনে) প্রবেশ এবং বিশ্বজুড়ে দ্রুততম ১০০০ কোটি আয় করা বলিউড ছবি। উত্তর আমেরিকায়ও এটি সর্বোচ্চ আয়কারী বলিউড ছবি ($২০.৬৫ মিলিয়ন)।

পরিচালক আদিত্য ধরের কেরিয়ারের সবচেয়ে বড় সাফল্য এই ছবি। পাশাপাশি রণবীর সিং, অক্ষয় খান্না, আর. মাধবন, অর্জুন রামপাল ও সঞ্জয় দত্ত—সকলের কেরিয়ারের সর্বোচ্চ আয়কারী ছবি হয়ে উঠেছে ‘ধুরন্ধর’। মুক্তির আগে নানা নেতিবাচক প্রচার হলেও, প্রেক্ষাগৃহে মুক্তির পর তা উড়ে যায়। এখন দর্শকদের নজর সিক্যুয়েল ‘ধুরন্ধর: দ্য রিভেঞ্জ’-এর দিকে, যা মুক্তি পাওয়ার কথা ২০২৬ সালের ১৯ মার্চ। বলিউডের বক্স অফিসে নতুন ইতিহাস লেখার পর, সিক্যুয়েল ঘিরে প্রত্যাশা তুঙ্গে।