কেজিএফ ২’কে টেক্কা দিয়ে নয়া মাইলফলক ধুরন্ধরের

ওয়েব ডেস্ক: ‘ধুরন্ধর’ (Dhurandhar) জ্বরে এখনও কাঁপছেন অনুরাগীরা। একের পর এক রেকর্ড ভেঙে ক্রমশ মাইলফলক তৈরি করে চলেছে রণবীরের ছবি। এবার মুকুটে নয়া পালক। নয়া মাইলফলক ধুরন্ধরের। মুক্তির প্রথম তিন সপ্তাহে রেকর্ড ভেঙে চলা ছবিটি আন্তর্জাতিক বক্স অফিসে (Dhurandhar Box Office) ১২০৭ কোটির মাইলফলক স্পর্শ করেছে। এটি ‘কেজিএফ ২’ সহ অন্যান্য বড় ছবিকে টেক্কা দিয়েছে।

মুক্তির পর থেকে একের পর এক রেকর্ড ভেঙে ক্রমশ মাইলফলক তৈরি করে চলেছে রণবীরের ছবি। বিশ্বজুড়ে বক্স অফিসে আয়ের অঙ্ক ছুঁল ১২০৭ কোটির গণ্ডি। যা টেক্কা দিল ‘কেজিএফ ২’কেও।বলিউড মাধ্যম সূত্রে খবর, পয়লা এবং দ্বিতীয় সপ্তাহে জাতীয়স্তরে যথাক্রমে ২১৮ কোটি এবং ২৬১.৫০ কোটি টাকা আয় করেছে ‘ধুরন্ধর’। যদিও তৃতীয় সপ্তাহে ব্যবসার গ্রাফ খানিক কমে। তবে আন্তর্জাতিক বক্স অফিসের হিসেবে ভর করে হাজার কোটির ক্লাবে ঢুকে পড়ে‘ধুরন্ধর’। ৩১ দিনে আয়ের অঙ্ক বেড়ে দাঁড়াল ১২০৭ কোটি। যা টেক্কা দিল ‘কেজিএফ ২’কে। ওই ছবিটির বক্স অফিসে ১২০০ কোটি গণ্ডি ছুঁয়েছিল। এর আগে পঁচিশের বক্স অফিসে সাড়া ফেলে দেওয়া ভিকি কৌশলের ‘ছাবা’ এবং ‘সাইয়ারা’র রেকর্ডকেও দুরমুশ করে দিয়েছিল ‘ধুরন্ধর’। মোট আয়ের নিরিখে বলিউডের প্রথম ৫ ছবির তালিকায় জায়গা দখল ‘ধুরন্ধর’-এর। এই তালিকার একেবারে শীর্ষে ২০৭০ কোটির ‘দঙ্গল’, দ্বিতীয় স্থানে ‘বাহুবলী ২’। আয় করেছিল ১৭৮৮ কোটি। তৃতীয় স্থানে রয়েছে ১৭৪২ কোটির ‘পুষ্পা ২’। চতুর্থ স্থানে ১২৩০ কোটির ‘আরআরআর’। আর ঠিক তারপরেই রণবীরের ‘ধুরন্ধর’।